Теодор Траянов
Предутринна

chitanka.info

Безкрайна нощ в земята черна втъна,

замряха уморените очи,

тела споени странен плащ обгъна,

неземна жар и призрачни лъчи.

Заветен сън сред химн свещен издига

горящ смарагд, откъсната звезда!

И рози, мак предзорна чучулига

пилее по блестящата следа.

Смрачен просторът бавно побелява

пред радостта на погледа ни чист,

благоуханен земний лъх повява

от всеки кът, от всеки цвят и лист.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.